พันธุ์วโรภาส เศวตรุนทร์

แพทย์หญิง พันธุ์วโรภาส เศวตรุนทร์ (เดิม: หม่อมเจ้าพันธุ์วโรภาส ภาณุพันธุ์; ประสูติ 4 สิงหาคม พ.ศ. 2476) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช กับหม่อมมาลี ภาณุพันธุ์ ณ อยุธยา

 ประวัติ 
พันธุ์วโรภาส ภาณุพันธุ์ มีนามลำลองว่า ท่านหญิงน้อย เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช กับหม่อมมาลี ภาณุพันธุ์ ณ อยุธยา (สกุลเดิม สุขเจริญ) ประสูติเมื่อวันที่ 4 สิงหาคม พ.ศ. 2476 เป็นพระนัดดาในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช และเป็นพระราชปนัดดาในพระบาทสมเด็จพระจอมเกล้าเจ้าอยู่หัว พันธุ์วโรภาสมีพี่ชายและพี่สาวร่วมมารดาคือประภาพันธุ์ กรโกสียกาจ และหม่อมเจ้าสุริยพันธุ์ ภาณุพันธุ์

พันธุ์วโรภาส สำเร็จการศึกษาจากคณะแพทยศาสตร์ จุฬาลงกรณ์มหาวิทยาลัย และทำงานเป็นแพทย์ที่โรงพยาบาลจุฬาลงกรณ์ เคยรักษาพระราชวุฒาจารย์ (ดูลย์ อตุโล) ในช่วงอาพาธหนักครั้งที่สองและเข้าพักรักษาตัวที่โรงพยาบาลจุฬาลงกรณ์ภาคแรก หลวงปู่ดุลย์ อตุโล ช่วงอาพาธหนักครั้งที่สอง ในปีพ.ศ. ๒๕๒๖ เข้าพักรักษาตัวที่รพ.จุฬา

พันธุ์วโรภาสคบหากับนายแพทย์ชูช่วง เศวตรุนทร์ (บุตรเสวกโท พระพิพัฒน์ธนกิจ (ช่วง เศวตรุนทร์) กับเชื้อ พิพัฒน์ธนกิจ) ซึ่งเป็นอาจารย์คณะแพทยศาสตร์ จุฬาลงกรณ์มหาวิทยาลัย ตั้งแต่พันธุ์วโรภาสยังเป็นนิสิตอยู่ ต่อมาทรงกราบบังคมทูลลาออกจากฐานันดรศักดิ์เพื่อสมรสกับนายแพทย์ชูช่วง เมื่อวันที่ 31 มีนาคม พ.ศ. 2501ราชกิจจานุเบกษา, ประกาศสำนักพระราชวัง ที่ ๑/๒๕๐๑ เรื่อง พระราชทานพระบรมราชานุญาตให้ลาออกจากฐานันดรศักดิ์แห่งพระราชวงศ์, เล่ม 75, ตอน 32 ง, 22 เมษายน พ.ศ. 2501, หน้า 1354 และได้รับพระมหากรุณาธิคุณโปรดเกล้าฯ พระราชทานน้ำพระมหาสังข์ ณ วังไกลกังวล เมื่อวันที่ 12 พฤษภาคม พ.ศ. 2501 มีบุตร-ธิดาด้วยกันสี่คน ได้แก่
 พงษ์ภาณุ เศวตรุนทร์ อดีตปลัดกระทรวงการคลัง อดีตปลัดกระทรวงการท่องเที่ยวและกีฬา
 ศาสตราจารย์ ทันตแพทย์หญิง ดร.รังสินี มหานนท์ สมรสกับ ศาสตราจารย์ นายแพทย์นิธิ มหานนท์ เลขาธิการราชวิทยาลัยจุฬาภรณ์
 ภาณพ เศวตรุนทร์
 ศักดิ์สถิต เศวตรุนทร์

 เกียรติยศ 

 4 สิงหาคม พ.ศ. 2476 – 31 มีนาคม พ.ศ. 2501 : หม่อมเจ้าพันธุ์วโรภาส ภาณุพันธุ์
 31 มีนาคม พ.ศ. 2501 : นางพันธุ์วโรภาส เศวตรุนทร์

 กรณียกิจ 
เมื่อวันที่ 15 กันยายน พ.ศ. 2559 แพทย์หญิงพันธุ์วโรภาส ได้ไปเป็นประธานในการพระราชทานเพลิงศพ สวรรณา วิชัยรัตน์ พี่สาวต่างมารดา ณ เมรุวัดธาตุทองบุคคลในข่าว 17/09/59

เมื่อเดือนธันวาคม พ.ศ. 2559 แพทย์หญิงพันธุ์วโรภาสได้ตามเสด็จรองศาสตราจารย์ ดร.ประภาพันธุ์ กรโกสียกาจ พี่สาวร่วมมารดา เพื่อร่วมพระราชพิธีทรงบำเพ็ญพระราชกุศลวันคล้ายวันเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งอมรินทรวินิจฉัย ในพระบรมมหาราชวัง

ลำดับสาแหรก

อ้างอิง

หมวดหมู่:แพทย์ชาวไทย
หมวดหมู่:นิสิตเก่าคณะแพทยศาสตร์ จุฬาลงกรณ์มหาวิทยาลัย
หมวดหมู่:ราชสกุลภาณุพันธุ์
หมวดหมู่:หม่อมเจ้าที่ทรงลาออกจากฐานันดรศักดิ์